
转讜住驻讜转





	注讜砖讛 诪拽讜诐 讗专讘注讛 讜诪诪诇讗. 驻讬专砖 讘拽讜谞讟专住 注讜砖讛 诪讞讬爪讜转 拽讟谞讜转 讜讗讬谉 谞专讗讛 诇专''转 讜诇专''讬 讚讛讗 转谞谉 讘驻专拽 讻讬爪讚 诪砖转转驻讬诐 (注讬专讜讘讬谉 讚祝 驻讝:) 讙讝讜讝讟专讗 砖讛讬讗 诇诪注诇讛 诪谉 讛诪讬诐 讗讬谉 诪诪诇讗讬谉 诪诪谞讛 诪讬诐 讘砖讘转 讗讗''讻 注砖讜 诇讛 诪讞讬爪讛 讙讘讜讛 讬' 讻讜' 讗诇讗 注讜砖讛 诪拽讜诐 讛讬讬谞讜 砖讬讛讬讛 讛讝讬讝 专讞讘 讗专讘注 讟驻讞讬诐 讻讚讬 砖诇讗 讬讛讬讜 讛诪讞讬爪讜转 注砖讜讬讜转 诇驻讞讜转 诪讗专讘注 讜诇诪讗谉 讚砖专讬 讛讻讗 讘讝讬讝 讻诇 砖讛讜讗 诇讗 转拽砖讬 讚诪讜拽讬 讛转诐 讻砖讗讬谉 讛诪讬诐 注诪讜拽讬诐 讬' 讗讬 谞诪讬 讛转诐 讙讝专讬谞谉 砖诪讗 讬注诇讛 讛讬诐 砖讬专讟讜谉 讻讚讙讝专讬谞谉 讘驻专拽 拽诪讗 讚注讬专讜讘讬谉 (讚祝 讞.) 讗讘诇 住驻讬谞讛 诇注讜诇诐 讗讬谉 诪讛诇讻转 讘驻讞讜转 诪讬' 讜诇讗 砖讬讬讱 诇诪讙讝专: 讙诪讬专讬 讚讗讬谉 住驻讬谞讛 诪讛诇讻转 诇诪讟讛 诪讬'. 讜讛讗 讚拽讗诪专 讘驻专拽 诪讬 砖讛讜爪讬讗讜讛讜 (注讬专讜讘讬谉 讚祝 诪讙.) 讘诪讛诇讻转 讘专拽拽 讛转诐 诪讬讬专讬 讘住驻讬谞讛 拽讟谞讛 讗讘诇 讛讻讗 讘住驻讬谞讜转 讙讚讜诇讜转 砖讟讜注谞讬谉 讗讜转谉 讘讬讜转专 讜谞砖拽注讜转 讛专讘讛 讘诪讬诐 讜讗讬谉 诪讛诇讻讜转 讘驻讞讜转 诪讬' 讜诪讬讛讜 爪''诇 讚讗祝 讛讻诇讬 砖讚讜诇讛 讘讜 讜谞砖拽注 讘诪讬诐 讛讜讬 诇诪注诇讛 诪讬' 讚讗讬 诇讗讜 讛讻讬 讛讬讗讱 诪诪诇讗: 讜讚讬诇诪讗 诪讜专砖讗 讗讬转 诇讛. 驻讬专砖 专''讞 讚讬诇诪讗 讬砖 诪讜专砖讗 诇拽专拽注 砖住诪讜讱 诇住驻讬谞讛 砖讛拽专拽注 讙讘讜讛 砖诐 讜讗诐 讬讜爪讬讗 讚专讱 砖诐 讬讛讬讛 诇诪讟讛 诪注砖专讛 讘诪拽讜诐 诪讬诇讜讗讜 讻讬讜谉 砖讛拽专拽注 讙讘讜讛 砖诐 讗讘诇 专砖''讬 讚诪驻专砖 诪讜专砖讗 讚住驻讬谞讛 诇讗 讬转讻谉 诇砖讜谉 讜讚讬诇诪讗 讚讙专住讬谞谉 讘讻诇 讛住驻专讬诐 讜讙专住讬谞谉 讜讛讗 诪讜专砖讗 讗讬转 诇讛: 讻讞讜 讘讻专诪诇讬转 诇讗 讙讝专讜 专讘谞谉. 讜讛讻讬 谞诪讬 诪砖谞讬 讘驻专拽 转讜诇讬谉 (诇拽诪谉 讚祝 拽诪讗.) 讙讘讬 讛讗讬 诪讗谉 讚住讞讬 讘诪讬讗 讻讜'. 讜拽' 诇专''讬 讚讘驻专拽 讻讬爪讚 诪砖转转驻讬谉 (注讬专讜讘讬谉 讚祝 驻讞.) 讗诪专讬' 讙讘讬 讙讝讜讝讟专讗 砖讛讬讗 诇诪注诇讛 诪谉 讛诪讬诐 诇讗 砖谞讜 讗诇讗 诇诪诇讗讜转 讗讘诇 诇砖驻讜讱 讗住讜专 诪砖讜诐 砖讛诪讬诐 谞讚讞讬谉 诪讻讞讜 讞讜抓 诇讗专讘注 讗诪讜转 讗诇诪讗 讻讞讜 讘讻专诪诇讬转 讗住讜专 讜讬砖 诇讜诪专 讚讙讝讜讝讟专讗 驻注诪讬诐 砖讛讬讗 住诪讜讻讛 诇诪拽讜诐 砖专讛''专 诪讛诇讻转 讜讙讝专讜 讻讞讜 讘讻专诪诇讬转 诪砖讜诐 讻讞讜 讘专砖讜转 讛专讘讬诐 讗讘诇 讘住驻讬谞讛 讚诇注讜诇诐 讛讜讬 讻讞讜 讘讻专诪诇讬转 诇讗 讙讝专讜:





专讘讬谞讜 讞谞谞讗诇

讘注讬 专讘讗 讝专拽 讚祝 注"讙 讬转讬讚讜转 讻讙讜谉 讟专住拽诇 讘专讗砖 拽谞讛 讚谞注砖讛 专讛"讬 讜讗诪专讬谞谉 诪讗讬 拽讗 诪讬讘注讬讗 诇讬讛 讛谞讞转 讞驻抓 讜注砖讬讬转 诪讞讬爪讛 讘讛讚讬 讛讚讚讬 讛讬讬谞讜 讘注讬讗 讚专' 讬讜讞谞谉 讚讗讬讘注讬讗 讜诇讗 讗驻砖讬讟讗 讗诇讗 讻讬 拽讗 诪讬讘注讬讗 诇讬讛 诇专讘讗 讻讙讜谉 砖讝专拽 讚祝 讜讬砖 注诇 讙讘讬讜 讞驻抓 讜谞讞 讛讚祝 注诇 讙讘讬 讬转讬讚讜转 讜讛讞驻抓 注诇 讙讘讬讜 诪讬 讗诪专讬谞谉 讗驻讬' 讝讛 讻讛谞讞转 讞驻抓 讜讘讛谞讞转讜 谞注砖讬转 诪讞讬爪讛 讚诪讬 讗讜 讚诇诪讗 讻讬讜谉 讚诇讗 讗驻砖专 砖诇讗 诪讬讚诇讗 讛讞驻抓 诪注讟 讜讗讞"讻 讬驻讜诇 注诇 讛讚祝 谞诪爪讗 砖谞注砖讛 诪讞讬爪讛 讜讗讞"讻 谞讜转谉 讛讞驻抓 注诇讬讜 讜讞讬讬讘 讜注诇转讛 讘转讬拽讜:




讗诪专 专讘讗 驻砖讬讟讗 诇讬 讝专拽 诪讬诐 注诇 讙讘讬 诪讬诐 讗讜 砖注拽专 诪讬诐 诪专讛"讬 讜讛谞讬讞谉 注诇 讙讘讬 诪讬诐 讘专讛"专 讞讬讬讘 讜讝讜 讛讬讗 讛谞讞转谉 讝专拽 讗讜 砖讛谞讬讞 讗讙讜讝 注诇 讙讘讬讛谉 讜爪祝 注诇 讙讘讬讛谉 诇讗讜 讛谞讞讛 讛讬讗 讜驻讟讜专 讜讗讙讜讝 讘讻诇讬 讜讻诇讬 注"讙 讛诪讬诐 诇讗 讗驻砖讬讟讗 砖诪谉 注诇 讙讘讬 诪讬诐 驻诇讜讙转讗 讚专讘讬 讬讜讞谞谉 讘谉 谞讜专讬 讜专讘谞谉:
讗诪专 讗讘讬讬 讘讜专 讘专讛"专 注诪讜拽 注砖专讛 讜专讞讘 讞' 讝专拽 诇转讜讻讛 诪讞爪诇转 讞讬讬讘 讚注讚讬讬谉 讞讚讗 专砖讜转讗 讛讬讗 讗讘诇 谞转讻讜讜谉 诇讞诇拽讛 讘诪讞爪诇转 讛讜讜讬讬谉 诇讛讜 讘' 讘讜专讜转 注诪讜拽讬谉 注砖专讛 讜讗讬谉 讘讻诇 讗讞讚 专讞讘 讚' 砖讛专讬 诪讬注讟谉 讛诪讞爪诇转 诪诇讛讬讜转 讘讻诇 讗讞讚 讚' 讜讬爪讗讜 诪转讜专转 专讛"讬 讜讛专讬 讛谉 诪拽讜诐 驻讟讜专 讜讛讗 讚讗讘讬讬 驻诇讬讙讗 讗讚专' 讬讜讞谞谉 讚讛讗 专' 讬讜讞谞谉 讘注讬 诇讬讛 讞讜诇讬讗 诪讘讟诇讗 诪讞讬爪转讗 讗讜 诇讗 讜讻讬讜谉 讚讞讜诇讬讗 诪讬讘注讬讗 诇讬讛 诪讞爪诇转 驻砖讬讟讗 诇讬讛 讚讜讚讗讬 诇讗 诪讘讟诇讗 诪讞讬爪转讗 讜注讚讬讬谉 专讛"讬 讛讬讗 讜诇讗讘讬讬 讚驻砖讬讟讗 诇讬讛 讚诪讘讟诇讗 诪讞讬爪转讗 讻"砖 讞讜诇讬讗 讚讜讚讗讬 诪讬讘讟诇讗 诪诇转讗 讚诪讬讘注讬讗 诇讬讛 诇专' 讬讜讞谞谉 驻砖讬讟讗 诇讬讛 诇讗讘讬讬 讜诪讬诐 讘讘讜专 诇讗 诪诪注讟讬 诇讛 讜诇讗 诪讘讟诇讬 诪讞讬爪讜转 讗讘诇 驻讬专讜转 (砖讘讬讻专 讛砖讜诪谉) [砖讘讻讬专讛 讜砖诪讬谉] 讘讘讜专 讗诐 谞转谉 讻诇讜诐 诇诪注诇' 驻讟讜专 讚驻讬专讬 诪讘讟诇讬 诪讞讬爪转讗 讜讛"诪 讚讘讟诇讬谞讛讜 讙讘讬 讘讜专 讗讘诇 讗讬 讗爪谞注讬谞讛讜 诇驻讬专讬 讘讘讜专 诇诪讛讚专 讜诇诪讬讻诇 诪讬谞讬讬讛讜 诇讘转专 讛讻讬 诇讗 诪诪注讟讬 讘讘讜专:
诪转谞讬' 讛讝讜专拽 讚' 讗诪讜转 讘讻讜转诇 讗诐 谞转讻讜讜谉 诇讝专讜拽 诇诪注诇讛 诪注砖专讛 讟驻讞讬诐 讘讻讜转诇 讛专讬 讛讜讗 讻讝讜专拽 讘讗讜讬专 讜讛讝讜专拽 讘讗讜讬专 驻讟讜专 讜讗诐 谞转讻讜讜谉 诇诪讟讛 诪讬' 讟驻讞讬诐 讘讻讜转诇 讛专讬 讛讜讗 讻讝讜专拽 讘讗专抓 讜讛讝讜专拽 讘讗专抓 讚' 讗诪讜转 讞讬讬讘 讜讗拽砖讬谞谉 注诇讛 讛讝讜专拽 诇诪讟讛 诪讬' 讟驻讞讬诐 讞讬讬讘 讜讛讗 诇讗 谞讞 讜讗讜拽诪讗 专' 讬讜讞谞谉 讘讝讜专拽 讚讘讬诇讛 砖诪讬谞讛 砖讬砖 讘讛 诇讞诇讜讞讬转 讜谞讚讘拽转 讘讻讜转诇 讞讬讬讘 砖讛专讬 谞讙诪专转 诪讞砖讘转讜 讻讗砖专 谞讬讟讜讞讛 讝讜 讛讬讗 讛谞讞转讛 讛讗 讚讗诪专 专' 讞讬讬讗 讝专拽 诇诪注诇讛 诪讬' 讟驻讞讬诐 讘讻讜转诇 讜讛诇讻讛 讜谞讞讛 讘讞讜专 砖讛讜讗 诪讞诇讜拽转 专' 诪讗讬专 讜专讘谞谉. 驻讬专讜砖 讻讙讜谉 砖讛讬讛 讝讛 讛讞讜专 注爪诪讜 讻讙讘讜讛 讬' 讟驻讞讬诐 讜诪拽专拽注讬转 讛讞讜专 讜诇诪讟讛 注砖专讛 讟驻讞讬诐 诪讻讜讜谞讬诐 讜讗诇讜 讛讬讛 讘讞讜专 讚' 注诇 讚' 讚讘专讬 讛讻诇 讻专讛"讬 讜讞讬讬讘 讛讝讜专拽 诪专讛"专 诇转讜讻讜 讜砖诪注转讬谉 讘讞讜专 讚诇讬转 讘讬讛 讚' 注诇 讚' 讚专' 诪讗讬专 住讘专 讻诇 讻讬 讛讗讬 讙讜讜谞讗 讞讜拽拽讬谉 诇讛砖诇讬诐 讜讻讬讜谉 砖讬砖 讘注讜讘讬 讛讻讜转诇 诇讞讜拽 讜诇讛砖诇讬诪讜 诇讞讜专 讛讬讛 讚' 注诇 讚' 专讜讗讬谉 讘讻讜讜谞转 讛诇讘 讻讗诇讜 讞拽讜拽 讛讜讗 讜讬砖 讘讜 讚' 注诇 讚' 讜讞讬讬讘 讜讞讻"讗 讗诐 讬砖 讘讞讜专 讛讝讛 讚' 注诇 讚' [讞讬讬讘] 讗讘诇 诇讞讜拽 讜诇讛砖诇讬诐 讗讬谉 讞讜拽拽讬谉 讻讬 讛讗讬 讙讜讜谞讗 讞拽讬拽讛 讘诇讘讜 讗诇讗 讛专讬 讛讜讗 讻讙讚专 讙讘讜讛 讬' 讟驻讞讬诐 讜讗讬谞讜 专讞讘 讚' 砖讛讝讜专拽 诇转讜讻讜 驻讟讜专 讜讛讗 讚专' 诪讗讬专 讜讞讻诪讬诐 诪驻讜专砖 讘驻专拽 讗' 讚注讬专讜讘讬谉 讻讬驻讛 专' 诪讗讬专 诪讞讬讬讘 讘诪讝讜讝讛 讜讞讻诪讬诐 驻讜讟专讬谉 讜砖讜讬谉 砖讗诐 讬砖 讘专讙诇讬讛 注砖专讛 砖讞讬讬讘转 讗诪专 讗讘讬讬 讛讻诇 诪讜讚讬谉 讗讬谉 讘专讙诇讬讛 砖诇砖讛 讜诇讗 讻诇讜诐 讬砖 讘专讙诇讬讛 讙' 讜讗讬谞讛 专讞讘讛 讚' 讜诇讗 讻诇讜诐 讛讜讗 讻讬 驻诇讬讙讬 讛讬讻讗 讚专讞讘讛 讚' 讜讬砖 讘专讙诇讬讛 讙' 讜讗讬谞讛 讙讘讜讛 讬' 讜讬砖 讘讛 诇讞讜拽 讜诇讛砖诇讬诪讛 诇注砖专讛 讚专"诪 住讘专 讞讜拽拽讬谉 诇讛砖诇讬诐 讜讞讻诪讬诐 住讘专讬 讗讬谉 讞讜拽拽讬谉 诇讛砖诇讬诐 讜讝讛 讛讜讗 (讘讬讜讛"讻) [讘住讜讻讛] 驻专拽 讗' 讚讞讜拽拽讬谉 诇讛砖诇讬诐 讜诪驻讜专砖 谞诪讬 讘驻专拽 讛诪讜爪讗 转驻诇讬谉 讘注谞讬讬谉 诪驻转讞 砖讛讜讗 诇诪注诇讛 诪注砖专讛. 讗诪专 讗讘讬讬 砖"诪 诪讛讗 诪转谞讬转讗 转诇转 讜讞讚讗 诪讬谞讬讬讛讜 讞讜拽拽讬谉 诇讛砖诇讬诐:
讬专讜砖诇诪讬 讗诐 讬砖 讞讜专 讘讻讜转诇 诪讞诇讜拽转 专' 诪讗讬专 讜讞讻诪讬诐 注诇 讚注转讬讛 讚专' 诪讗讬专 讬砖 讘讜 讚' 注诇 讚' 讘讬谉 讗讬谉 讘讜 讗转 专讜讗讛 讗转 讛讻讜转诇 讻讙诪讜诐 注诇 讚注转讬讬讛讜 讚专讘谞谉 讗讬谉 讗转 专讜讗讛 讗转 讛讻讜转诇 讻讙诪讜诐 讗诇讗 讻住转讜诐. 讜讛讱 讚专讘 讞住讚讗 讚讬爪讬讗讜转 讛砖讘转 讚讗诪专 谞注抓 拽谞讛 讘专讛"讬 讜讝专拽 讜谞讞 注诇 讙讘讬讜 讞讬讬讘 讗驻讬' 讙讘讜讛 诪讗讛 讗诪讛 砖专讛"讬 砖诇讛 注讜诇讛 注讚 诇专拽讬注 诇讗 讚诪讬讗 诇讛讗 诇讗 诇讬讘注讬讗 讚诪专讚讻讬 讜诇讗 诇讛讗 讚专' 讞讬讬讗 讚讛谞讬 讘注诪讜讚 注讜诪讚 讘专讛"专 讜讞诇拽 专砖讜转 诇注爪诪讜 讘讙讜讘讛讜 讜讻讜转诇 砖讛讜讗 讘专讛"专 讜谞讞 讘讞讜专 砖讛讜讗 诇诪注诇讛 诪讬' 讟驻讞讬诐 讗讘诇 讚专讘 讞住讚讗 讘注诪讜讚 讘专讛"讬 讜注拽专 讗讚诐 讞驻抓 诪专讛"专 讜讝讜专拽 讘专讛"讬 诇诪注诇讛 讜谞讞 注"讙 注诪讜讚 砖讛讜讗 讘专讛"讬 讗驻讬诇讜 注"讙 拽' 讗诪讛 讞讬讬讘 砖讻讘专 讝专拽 诪专讛"专 诇专讛"讬 讜拽讗 讗诪专讬' 讘讛 讗诪专 讗讘讬讬 讘专讛"讬 讻"注 诇讗 驻诇讬讙讬 讻讚专讘 讞住讚讗 讜讛讗讬 讞讜专 讗诐 讛讬讛 讘转讜讱 讬' 诇讗 讞砖讬讘 诇讗 讻专讛"专 讜诇讗 讻专讛"讬 讚讗转诪专 讞讜专讬 专讛"专 讗讘讬讬 讗诪专 讻专讛"专 讚诪讜 专讘讗 讗诪专 诇讗 讻专讛"专 讚诪讜 讜讛讗讬 讚转谞谉 诇诪讟讛 诪讬' 讟驻讞讬诐 讻讝讜专拽 讘讗专抓 讚拽讗 诪讜拽讬 诇讛 专' 讬讜讞谞谉 讘讚讘讬诇讛 砖诪讬谞讛 讗讬转讬讘讬讛 专讘讗 诇讗讘讬讬 诪讬谞讛 讜讗"诇 讗讬 住"讚 讞讜专讬 专讛"专 讻专讛"专 诇诪讛 诇讬 诇讗讜拽诪讛 讘讚讘讬诇讛 砖诪讬谞讛 诇讜拽诪讛 讘讞讜专. 讝诪谞讬谉 诪砖谞讬 诇讬讛 讗讘讬讬 砖讗谞讬 爪专讜专 讜讞驻抓 讚注讘讬讚讬 讚讛讚专讬 讝诪谞讬谉 诪砖谞讬 诇讬讛 讘讻讜转诇 讚诇讬转 讘讬讛 讞讜专 诪诪讗讬 诪讚拽转谞讬 专讬砖讗 诇诪注诇讛 诪讬' 讟驻讞讬诐 讻讝讜专拽 讘讗讜讬专 讜讗讬 住"讚 讘讻讜转诇 讚讗讬转 讘讬讛 讞讜专 讗诪讗讬 讻讝讜专拽 讘讗讜讬专 诇讜拽诪讗 讚谞讞 讘讞讜专 讜讻讬 转讬诪讗 讚诇讬转 讘讬讛 讚' 讜讛讗 专讘 讬讛讜讚讛 讗诪专 专讘 讗"专 讞讬讬讗 讝专拽 诇诪注诇讛 诪讬' 讜谞讞 讘讞讜专 讻诇 砖讛讜讗 讘讗谞讜 诇诪讞诇讜拽转 专"诪 讜专讘谞谉 讗诇讗 诇讗讜 砖"诪 讘讻讜转诇 讚诇讬转 讘讬讛 讞讜专 讜讗注"讙 讚讗讘讬讬 驻专讬拽 诇谞驻砖讬讛 讛诇讻转讗 讻专讘讗:
讗诪专 专讘 讬讛讜讚讛 讗诪专 专讘 转诇 讛诪转诇拽讟 讬"讟 诪转讜讱 讚' 讗诪讜转 讜讝专拽 讜谞讞 注诇 讙讘讬讜 讞讬讬讘. 驻讬' 讗讚诐 砖注讜诪讚 讘专讛"专 讜注拽专 诪专讛"专 讜讛谞讬讞讜 讘转诇 讝讛 讻讬讜谉 讚拽讬讬"诇 讙讚专 讘专讛"专 讙讘讜讛 讬' 专讞讘讜 讚' 讝讜 讛讬讗 专讛"讬 讙诪讜专讛 讛讗讬 转诇 谞诪讬 专讛"讬 讛讜讗 讜讛讬讻讗 讚诪讬 诪转诇拽讟 讻讙讜谉 砖爪讬讚讜 讗讞讚 注讜诪讚 讘讙讬讚讜专 讬' 讟驻讞讬诐 诪谉 讛讗专抓 讻讙讚专 讜讛爪讚 砖讻谞讙讚讜 诪砖讜驻注 讻诪讚专讜谉 讜讻诪讬谉 讻讘砖 砖诪转讜讱 讚' 讗诪讜转 讘砖讬驻讜注 讛诪讚专讙讛 讙讜讘讛 讜注讜诇讛 讬' 讟驻讞讬诐 讻讙讜谉 讝讛 讚' 讗诪讜转 讬' 讟驻讞讬诐 讛爪讬讜专.





专诪讘"谉

讛讗 讚讗诪专 专"讛 讚诪讜爪讬讗 讝讬讝 讻诇 砖讛讜讗. 讜讚讗讬 诇诪讟讛 诪讬' 诪砖驻转 诪讬讗 拽讗诪专讬' 讚诇诪注诇讛 讘诪砖讛讜 住讙讬 诪讬讛讜 讗祝 注诇 驻讬 讻谉 拽"诇 讚讛讗诪专谉 讘驻"拽 讚诇诪讟讛 诪讬' 谞诪讬 讗讬 讗讬讻讗 讚' 讛讜讬 讻专诪诇讬转 讜讗讬 诇讗 诪拽讜诐 驻讟讜专 讘注诇诪讗 讛讜讬 讛诇讻讱 讘讝讬讝 讻"砖 住讙讬 讜讬"诇 讚讗讜讬专 讻专诪诇讬转 讛讜讗 讜讗讬谉 (讛讜爪讗转) [讛谞讞转] 讝讬讝 讻诇讜诐, 注讬"诇 讚住"诇 讗驻讬' 讘专砖讜讬讜转 讚专讘谞谉 讜讘诇讘讚 砖诇讗 讬讞诇讬驻讜 讜讛诇讻讱 讗住讜专 诇讛讜爪讬讗 诪讻专诪诇讬转 讚讬诐 诇住驻讬谞讛 砖讛讜讗 专讛"讬 讚专讱 讝讛 讗注"驻 砖讛讜讗 诪拽讜诐 驻讟讜专 讜讛"谞 诪砖诪注 讘驻专拽 讻讬爪讚 诪砖转转驻讬谉 诇驻讜诐 诪住拽谞讗 讚专讘讬谞讗 讚专' 讬讜讞谞谉 讗驻讬' 讘讚专讘谞谉 谞诪讬 拽讗诪专 讜讘诇讘讚 砖诇讗 讬讞诇讬驻讜:





注讜砖讛 诪拽讜诐 讚' 讜诪诪诇讗. 拽"诇 讟讜讘讗, 诪拽讜诐 讚' 谞诪讬 讗讜 讻专诪诇讬转 讛讜讬 讗讜 专讛"讬 讗讞专 讛讜讬 讻讙讜谉 砖讙讘讜讛 注砖专讛 讜拽诪驻讬拽 诪讻专诪诇讬转 诇专讛"讬 讜诪讗讬 转拽谞转讬'. 注讚 砖诪爪讗谞讜 诇专讘讬谞讜 讛讗讬 讙讗讜谉 讝"诇 砖讻' 讜讛讬' 讗讚讜谞讬谞讜 讙讗讜谉 讬讛讜讚讛 讝拽谞谞讜 讝"诇 讗讜诪专 砖砖诪注 诪谉 讛讝拽谞讬诐 砖讗讜转讜 诪拽讜诐 讻讙讜谉 转讬讘讛 驻讞讜转讛 讗讜 住诇 驻讞讜转讛. 讜谞诪爪讗 住讬讜注 讘转诇诪讜讚 讗"讬 驻讬' 诇驻讬专讜砖讜 讘讗讜转讛 砖讗诪专讜 讘诪住' 注讬专讜讘讬谉 讘驻' 讻讬爪讚 诪砖转转驻讬谉 专' 讞谞讬谞讗 讘谉 注拽讬讘讗 讗讜诪专 讙讝讜讝讟专讗 砖诇 讚' 注诇 讚' 讗诪讜转 讞讜拽拽 讘讛 讚' 注诇 讚' 讜诪诪诇讗 诪砖讜诐 讚讗诪专讬' 讻讜祝 讜讙讜讚 讜诪讬讛讗 讛讻讗 诇讗 讘注讬' 讚' 讗诪讜转 讗诇讗 讞拽拽 讚' 讜讗驻讬' 诇专讘谞谉 讚驻诇讬讙讬 注诇讬讛 讛转诐 讛讻讗 砖专讬 诪砖讜诐 讚诇讗 讗驻砖专 讜诇驻"讝 讬"诇 讘讬谉 讘讝讬讝 讘讬谉 讘讗专讘注讛 (砖讛讜讗) [砖讗讬谞讜] 注讜诪讚 注诇讬讛诐 讜诪诪诇讗 讗诇讗 砖讛讜讗 诪注讘讬专 讚诇讬讜 转讜讱 讛讝讬讝 讞诇讜诇 讻诇 砖讛讜讗 讜诇驻讬讻讱 讗住专讜讛讜 注讚 砖讬注讘讜专 讚专讱 诪拽讜诐 讚讗"诇 讻讜祝 讜讙讜讚 讚诪拽讜诐 讞砖讬讘 讛讜讗 讜讘讬谉 诇诪注诇讛 诪讬' 诇砖驻转 诪讬诐 讘讬谉 诇诪讟讛 讚讬谞谉 砖讜讛. 讜讝讛 诪讛 砖诪爪讬谞讜 讘讬专讜砖诇诪讬 (讬讗,讛) 专讘 讛诪谞讜谞讗 讗诪专 谞住专 砖讛讜讗 谞转讜谉 诇住驻讬谞讛 讜讗讬谉 讘讜 专讞讘 讚' 诪讜转专 诇讬砖讘 讘讜 讜诇注砖讜转 爪专讻讬讜 讘砖讘转 讗"专 诪谞讗 讗诇讜 讗诪专 转讬讘讛 驻讞讜转讛 讬讗讜转 讗"专 讘讜谉 诪讗谉 讚讘注讬 诇诪注讘讚 转拽谞讛 诇讗诇驻讗 诪讜爪讬讗 谞住专 讞讜抓 诇讙' 砖讗讬谉 讘讜 专讞讘 讚' 讜讗谞讬 专讜讗讛 讗转 讛诪讞讬爪讜转 讻讗诇讜 注讜诇讜转 讚讗"专 讬注拽讘 讘专 讗讞讗 讘砖诐 专讘 讛诪谞讜谞讗 讻诇 讙' 讜讙' 砖讛谉 住诪讜讻讬谉 诇诪讞讬爪讛 讻诪讞讬爪讛 讛谉 专' 讬爪讞拽 讘专' 讗诇讬注讝专 诪驻拽讚 专' 讬讛讜砖注 讘专 砖诪讬讬 讚讛讜讛 驻专讜砖 诪注讘讚讗 诇讬' 住诇 驻讞讜转 讜讗讬谞讜 诪住讻讬诐 诇讙诪专讬 注诐 讙诪专转讬谞讜 诪讬讛讜 诪砖诪注 砖注诇 讛讝讬讝 讛讜讗 讬讜砖讘 讜诪诪诇讗. 讜砖诪注转讬 砖专"转 讝"诇 诪驻专砖, 诪拽讜诐 讚' 诇讞拽拽, 讗讘诇 爪专讬讱 讚"讗 砖讛谉 注砖专讛 讟驻讞讬诐 诇爪讚讚讬谉 讻讚讗诪专讬谞谉 讘讙讝讜讝讟专讗 讚讘驻讞讜转 诪讻谉 诇讬讻讗 诇诪讬诪专 讻讜祝 讜讙讜讚 讜讗讬谞讜 讘诪砖诪注:





讻讞讜 讘讻专诪诇讬转 诇讗 讙讝专讜 专讘谞谉 讜诪谞讗 转讬诪专讗 讜讻讜'. 讗讬讻讗 诇诪讬讚拽, 讗讚诪住讬讬注 诇讬讛 诪讚专"讬 转讬拽砖讬 诇讬讛 诪讚专讘谞谉 讚讗诪专讬 诇讗 诪转讜讻讛 诇讬诐 讜诇讗 诪谉 讛讬诐 诇转讜讻讛. 讜讘转讜住驻' 诪驻专拽讬' 诇讛 诪讚转谞讬讗 讘转讜住驻转讗 住驻讬谞讛 砖讘讬诐 讙讘讜讛 讬' 讟驻讞讬诐 讗讬谉 诪讟诇讟诇讬谉 诇讗 诪转讜讻讛 诇讬诐 讜诇讗 诪谉 讛讬诐 诇转讜讻讛 专讬"讗 注诪讜拽讛 讬' 讜讗讬谉 讙讘讜讛 讬' 讜讻讜' 讜讘讛讗 驻诇讬讙讬 转谞讗 拽诪讗 住讘专 讗驻讬' 讙讘讜讛 讬' 讗住讜专 诇讟诇讟诇 诪谉 讛讬诐 诇转讜讻讛 讜诪转讜讻讛 诇讬诐 诇讛讚讬' 讜专' 讬讛讜讚讛 住讘专 讙讘讜讛 讬' 诪讜转专 讚诪讻专诪诇讬转 诇诪拽讜诐 [驻讟讜专 讛讜讗 讜讚专讱 诪拽讜诐] 驻讟讜专 讗转讬 诇专砖讜转 讛讬讞讬讚 讜讗驻讬' 讗讬谞讜 讙讘讜讛 讬' 诪转讜讻讛 诇讬诐 诪讜转专 讚专讱 讞讜专讛 讜讘讛讗 诇"驻 专讘谞谉 注诇讬讜 讻诇诇 讜诇讛讗讬 驻讬专讜砖讗 讛讗讬 讚讘注讬 讝讬讝 讜诪拽讜诐 讚' 诇专讘谞谉 诪砖讜诐 讚讗住讜专 诇讛讞诇讬祝, 讜诇"谞 讚专"讬 讗驻讬' 讗讬谞讛 讙讘讜讛 讬' 拽讗诪专, 讚诇讗 转讬诪讗 讻讜诇讛 讻专诪诇讬转 讛讜讗:





专砖讘"讗

讜讘讚讬谉 讛讜讗 讚讝讬讝 谞诪讬 诇讗 诇讬讘注讬 讗诇讗 讻讬 讛讬讻讬 讚诇讛讜讬 诇讬讛 讛讬讻专讗. 转诪讬讛讗 诇讬 讻讬讜谉 讚讗讬转 诇讬讛 诇专讘 讛讜谞讗 讚诪讗专注讗 诪砖讞讬谞谉 诪讬 讚讞拽讜 诇讛爪专讬讱 讗驻讬诇讜 讝讬讝, 讚讛讗 诪拽讜诐 驻讟讜专 讛讜讗 讜诪拽讜诐 驻讟讜专 讗讬谞讜 爪专讬讱 讚讘专 讗讞专 诇讛转讬专讜 讗诇讗 诪砖转诪砖 诇讻转讞讬诇讛 注诐 专讛"讬 讜注诐 专讛"专. 讜诪住转讘专讗 讚诪转谞讬转讬谉 拽砖讬转讬讛, 讚拽转谞讬 讛讝讜专拽 诪谉 讛讬诐 诇住驻讬谞讛 讜诪谉 讛住驻讬谞讛 诇讬诐 驻讟讜专, 讻诇讜诪专: 讗讘诇 讗住讜专. 讜驻讬专砖 讛讜讗 (讝"诇) 讚诇讗讜 诪砖讜诐 讝讜专拽 诪讻专诪诇讬转 诇住驻讬谞讛 讗诇讗 诪砖讜诐 讚诇讗 诇讬转讬 诇诪讬讞诇祝 讘讻专诪诇讬转 讘注诇诪讗, 讜讛诇讻讱 讛讬讻专讗 讘注讬 讜讘讛讬讻专讗 住讙讬 诇讬讛. 讜讗诐 转讗诪专 讗诐 讻谉 诇讻讜诇讬 注诇诪讗 诇讬砖转专讬 讜讗驻讬诇讜 诇讻砖转诪爪讗 诇讜诪专 讚诪诪讬讗 诪砖讞讬谞谉, 讚讛讗 诪讻谞讬住 诪讻专诪诇讬转 诇诪拽讜诐 驻讟讜专 讜诪诪拽讜诐 驻讟讜专 诇住驻讬谞讛. 讬砖 诇讜诪专 讚住讘讬专讗 诇讬讛 诇专讘 讞住讚讗 讜诇专讘讛 讘专 专讘 讛讜谞讗 讻诪讗谉 讚讗诪专 讘注讬专讜讘讬谉 (驻讝, 讘) 讚讗驻讬诇讜 讘专砖讜讬讜转 讚专讘谞谉 讗诪专讬谞谉 讜讘诇讘讚 砖诇讗 讬讞诇讬驻讜, 讜诇讛讚讬谉 住讘专讗 讗讬谉 讞讬诇讜拽 讘讬谉 砖讬讛讗 讛讝讬讝 诇诪讟讛 诪注砖专讛 讘讬谉 砖讬讛讗 诇诪注诇讛 诪注砖专讛 砖讛讜讗 诪拽讜诐 驻讟讜专 诇讻讜诇讬 注诇诪讗, 讗驻讬诇讜 讛讻讬 讗住讜专 讻讚讗诪专谉 讚讗驻讬诇讜 讘专砖讜讬讜转 讚专讘谞谉 讗诪专讬谞谉 讜讘诇讘讚 砖诇讗 讬讞诇讬驻讜.



注讜砖讛 诪拽讜诐 讗专讘注 讜诪诪诇讗. 讜讗讬讻讗 诇诪讬讚拽 讛讗讬 诪拽讜诐 讗专讘注 讛讬讻讬 讚诪讬, 讗讬 诇诪注诇讛 诪注砖专讛 讛讬讬谞讜 专砖讜转 讛讬讞讬讚, 讜讗讬 诇诪讟讛 诪注砖专讛 讛讬讬谞讜 讻专诪诇讬转, 讜诇注讜诇诐 诪讟诇讟诇 讛讜讗 诪讻专诪诇讬转 诇专砖讜转 讛讬讞讬讚. 驻讬专砖 专讘谞讜 讛讗讬 讙讗讜谉 讝"诇 讘砖诐 讛讙讗讜谞讬诐 讝"诇: 砖讗讜转讜 诪拽讜诐 讻讙讜谉 转讬讘讛 驻讞讜转讛 讗讜 住诇 驻讞讜转讛, 讜谞诪爪讗 住讬讜注 讘转诇诪讜讚 讬专讜砖诇诪讬 (讘驻专拽讬谉 讛"讛) 讚讙专住讬谞谉 讛转诐: 讗诪专 专讘 讛诪谞讜谞讗 谞住专 砖讛讜讗 谞转讜谉 诇住驻讬谞讛 讜讗讬谉 讘讜 专讜讞讘 讗专讘注, 诪讜转专 诇讬砖讘 讘讜 讜诇注砖讜转 爪专讻讬讜 讘砖讘转, 讗诪专 专' 诪讜谞讗 讗讬诇讜 讗诪专 转讬讘讛 驻讞讜转讛 讬讗讜转, 讗诪专 专' 讘讜谉 诪讗谉 讚讘注讬 诇诪注讘讚 转拽谞讛 诇讗讬诇驻讗 诪讜爪讬讗 谞住专 讞讜抓 诇砖诇砖讛 砖讗讬谉 讘讜 专讜讞讘 讗专讘注 讜讗转 专讜讗讛 讗转 讛诪讞讬爪讜转 讻讗讬诇讜 注讜诇讜转 讚讗诪专 专' 讬注拽讘 讘专 讗讞讗 讘砖诐 专讘 讛诪谞讜谞讗 讻诇 砖诇砖讛 讜砖诇砖讛 砖讛谉 住诪讜讻讬谉 诇诪讞讬爪讛 讻诪讞讬爪讛 讛谉, 专' 讬爪讞拽 讘专' 讗诇注讝专 诪驻拽讚 诇讬讛 诇专' 讬讛讜砖注 讘专 砖诪讬讬 讚讛讜讛 驻专讬砖, 诪注讘讚讗 诇讬讛 住诇 驻讞讜转 讜讻讜'. 注"讻 讘讬专讜砖诇诪讬. 讚讗诇诪讗 诪砖诪注 砖讛讜讗 爪专讬讱 诇驻讞讜转 讗讜转讜 讜诇注砖讜转 讗讜转讜 讻诪讬谉 转讬讘讛 驻讞讜转讛 讗讜 住诇 驻讞讜转讛.



讜讗转讬讗 讻讗讜转讛 讚转谞讬讗 讘注讬专讜讘讬谉 讘驻专拽 讻讬爪讚 诪砖转转驻讬谉 (砖诐) 专讘讬 讞谞谞讬讗 讘谉 注拽讘讬讗 讗诪专 讙讝讜讝讟专讗 砖讬砖 讘讛 讗专讘注 讗诪讜转 注诇 讗专讘注 讗诪讜转, 讞讜拽拽 讘讛 讗专讘注讛 注诇 讗专讘注讛 讜诪诪诇讗, 讻诇讜诪专 讚讗诪专讬谞谉 讻讜祝 讜讙讜讚, 讜讗注"讙 讚转谞讗 讚诪转谞讬转讬谉 讚讛转诐 诇讬转 诇讬讛 讻讜祝 讜讙讜讚 讜诇讗 砖专讜 注讚 讚讗讬讻讗 诪讞讬爪讛 诪诪砖 (注诇) [砖诇] 注砖专讛 讟驻讞讬诐, 讜讻讚转谞谉 讛转诐 (砖诐) 讙讝讜讝讟专讗 砖讛讬讗 诇诪注诇讛 诪谉 讛诪讬诐 讗讬谉 诪诪诇讗讬谉 诪诪谞讛 讗诇讗 讗诐 讻谉 注砖讛 诇讛 诪讞讬爪讛 讙讘讜讛讛 注砖专讛 讟驻讞讬诐 讘讬谉 诪诇诪注诇讛 讘讬谉 诪诇诪讟讛, 讜拽讬讬诪讗 诇谉 讻转谞讗 讚诪转谞讬转讬谉. 砖讗谞讬 讛转诐 讚讛讜讗 讘讞爪专 讜讬讻讜诇 诇注砖讜转 诪讞讬爪讛 诪诪砖 诇讗 讛转讬专讜 诇讜 讗诇讗 讘诪讞讬爪讛 讙诪讜专讛 砖诇 注砖专讛, 讗讘诇 讘住驻讬谞讛 讗讬讻讗 诇诪讬诪专 诪讜讚讜 诇讬讛 诇专讘讬 讞谞讬谞讗 讘谉 注拽讬讘讗, 讜注讜讚 拽讜诇讗            讗讞专转 讛转讬专讜 讘住驻讬谞讛 砖诇讗 讛爪专讬讻讜 讚祝 讗专讘注 讗诪讜转 注诇 讗专讘注 讗诪讜转 讜诇讞拽讜拽 讘讜 讗专讘注讛 注诇 讗专讘注讛, 讗诇讗 讗驻讬诇讜 讗专讘注 注诇 讗专讘注 讜讘讞讜拽拽 讘讛 诪砖讛讜 住讙讬 诇讬讛 讜讚讜诇讛 讚专讱 讛讞拽拽. 讗讘诇 专"转 讝"诇 驻讬专砖 讚注讜砖讛 诪拽讜诐 讗专讘注 讚拽讗诪专 讛讻讗, 讛讬讬谞讜 诪拽讜诐 讞拽拽 砖诇 讗专讘注 拽讗诪专, 讜诇注讜诇诐 讘讚祝 砖诇 讗专讘注 讗诪讜转 讻讚讬 砖讬讛讗 注砖专讛 讟驻讞讬诐 诇讻诇 专讜讞 诪砖驻转 讛讞拽拽 讜注讚 砖驻转 讛讚祝 砖谞讜讻诇 诇讜诪专 讘讜 讻讜祝 讻讗讜转讛 诪诪砖 砖诇 专讘讬 讞谞讬谞讗 讘谉 注拽讬讘讗. 讜讗讬谉 [讛诇砖讜谉] 砖讘讻讗谉 谞专讗讛 讻谉.



讙诪讬专讬 讚讗讬谉 住驻讬谞讛 诪讛诇讻转 讘驻讞讜转 诪注砖专讛 讟驻讞讬诐. 讻诇讜诪专: 砖讬讛讗 诇诪讟讛 诪诪拽讜诐 砖拽讬注转讛 注砖专讛 讟驻讞讬诐, 讚讗讬 诪砖驻转 讛诪讬诐 讗讻转讬 讛讬讗讱 讬讚诇讛 讜讬砖拽讬注 讚诇讬 讘诪讬诐, 谞诪爪讗 讚讜诇讛 诪讻专诪诇讬转 诪诪砖, 讚诪讗专注讗 讜注讚 诪拽讜诐 讚诇讬 诇讬讻讗 注砖专讛.



 讛讗 讚讗诪专 专讘 讛讜谞讗 讻专诪诇讬转 诪讗专注讗 诪砖讞讬谞谉. 诇讗 驻诇讬讙讗 讗讚讗讘讬讬 讚讗诪专 诇注讬诇 (讘注"讗) 诪讬讗 诇讗 诪讘讟诇讬 诪讞讬爪转讛, 讚讛转诐 讛讜讗 讘专讛"讬 砖注讜诇讛 注讚 诇专拽讬注 讜讻讬讜谉 讚诪讬讗 诇讗 诪讘讟诇讬 诪讞讬爪转讛 谞诪爪讗 讝讛 诪砖转诪砖 讘专讛"讬, 讗讘诇 讘讻专诪诇讬转 砖讗讜讬专讜 讛讜讗 诪拽讜诐 驻讟讜专 讻讬 砖拽讬诇 诇诪注诇讛 诪注砖专讛 讟驻讞讬诐 讗讬 诪讗专注讗 诪砖讞讬谞谉 注诇 讻专讞讬' 驻讟讜专, 讜诇讗 诪砖讜诐 讚诪讬讗 诪讘讟诇讬 诪讞讬爪转讗, 讗诇讗 诪砖讜诐 讚住讘讬专讗 诇讬讛 讚诪讬讗 谞诪讬 专砖讜转 讛谉 诇注爪诪谉 讻诇 砖讛谉 讘讻专诪诇讬转 讗讘诇 讘专砖讜转 讛讬讞讬讚 诇讗.



讚诇诪讗 诪讜专砖讗 讗讬转 诇讬讛. 驻讬专砖 专"讞 讝"诇: 住诪讜讱 诇住驻讬谞讛 讘诪拽讜诐 砖讛讜讗 讚讜诇讛.





讛诪讗讬专讬

讛诪砖谞讛 讛讞诪砖讬转 讛讝讜专拽 诪谉 讛讬诐 诇讬讘砖讛 讜诪谉 讛讬讘砖讛 诇讬诐 讜诪谉 讛讬诐 诇住驻讬谞讛 讜诪住驻讬谞讛 诇讞讘专转讛 驻讟讜专 住驻讬谞讜转 拽砖讜专讜转 讝讜 诇讝讜 诪讟诇讟诇讬谉 诪讝讜 诇讝讜 讗诐 讗讬谞谉 拽砖讜专讜转 讗注"驻 砖诪讜拽驻讜转 讗讬谉 诪讟诇讟诇讬谉 诪讝讜 诇讝讜 讗诪专 讛专"诐 驻讬' 讻讘专 讘讬讗专谞讜 讻讬 讛讬诐 讻专诪诇讬转 讜讗诪专讜 拽砖讜专讜转 诪讟诇讟诇讬谉 诪讝讜 诇讝讜 讗讞专 注砖讬讬转 讛注讬专讜讘 诇驻讬 砖讛谉 讻诪讜 砖转讬 讞爪专讜转 讜诪讜拽驻讜转 讛讜讗 砖讬拽讬祝 讘讬谞讬讛诐 讻诇谉 诪讞讬爪讛 诪讬专讬注讜转 讜讻讬讜爪讗 讘讛谉:



讗诪专 讛诪讗讬专讬 讛诪砖谞讛 讛讞诪砖讬转 讜讛讻讜谞讛 讘讛 讻讻讜谞转 诪讛 砖诇驻谞讬讛 讜讛讜讗 砖讗诪专 讛讝讜专拽 诪谉 讛讬诐 诇讬讘砖讛 专"诇 诇专讛"专 讜诪谉 讛讬讘砖讛 诇讬诐 驻讟讜专 讻讚讬谉 诪讜爪讬讗 诪专讛"专 诇讻专诪诇讬转 讗讜 诪讻专诪诇讬转 诇专讛"专 诪谉 讛住驻讬谞讛 诇讬诐 讜诪谉 讛讬诐 诇住驻讬谞讛 驻讟讜专 砖讛住驻讬谞讛 专讛"讬 讛讜讗 讗讞专 砖注诪拽讛 注砖专讛 讜专讞讘讛 讗专讘注讛 讜讗注"驻 砖讘注讬专讜讘讬谉 爪' 讗' 谞讞诇拽讜 专讘 讜砖诪讜讗诇 砖诇讚注转 专讘 讛讬讗 砖谞拽专讗转 专讛"讬 讻诪讜 砖讗诪专讜 住驻讬谞讛 专讘 讗诪专 诪讜转专 诇讟诇讟诇 讘讻诇讛 讚讛讗 讗讬讻讗 诪讞讬爪讛 讛讗 诇砖诪讜讗诇 讗讬谞讛 专讛"讬 砖讛专讬 讗诪专讜 讜砖诪讜讗诇 讗诪专 讗讬谉 诪讟诇讟诇讬谉 讘讛 讗诇讗 讘讗专讘注 讗诪讜转 诪讞讬爪讜转 诇讛讘专讬讞 诪讬诐 注砖讜讬讜转 讻诇讜诪专 讜讗讬谞诐 注砖讜讬讜转 诇诪讛 砖讘转讜讻谉 诪"诪 讛诇讻讛 讻专讘 讜注讜讚 砖讗祝 砖诪讜讗诇 诇讗 讗诪专讛 讗诇讗 讻砖讛讬讗 讘讬讘砖讛 砖诪讗讞专 砖讗讬谞谉 注砖讜讬讜转 讗诇讗 诇讛讘专讬讞 诪讬诐 讜讘讬讘砖讛 诪讬讛讗 讗讬谉 爪专讬讱 讘讻讱 讘讟诇讜 诇讛讜 诪讞讬爪讜转 讗讘诇 讘讬诐 讗祝 讛讜讗 诪讜讚讛 讘讛 诪讗讞专 砖讛诪讞讬爪讜转 爪专讬讻讜转 砖诐 诇讛讘专讞转 讛诪讬诐 讞砖讜讘讜转 讛谉 诇爪讜专讱 诪拽讜诪谉 讜讗祝 讻讜转诇讬 讛讘讬转 讻讱 讛诐 砖讛诐 注砖讜讬讜转 诇砖诪讬专讛 讜诇诪谞讜注 讗转 讛谞讝拽讬诐 讜讬"诪 讗讜转讛 诇爪讚讚讬诐 讗讞专讬诐 讻诪讜 砖讬转讘讗专 讘诪拽讜诪讜 讘注"讛:



诪住驻讬谞讛 诇住驻讬谞讛 驻讟讜专 砖讗注"驻 砖砖转讬讛谉 专讛"讬 诇讻转讞讬诇讛 诪讬讛讗 讗住讜专 讛讜讗讬诇 讜讻专诪诇讬转 讘讗诪爪注 砖讛讻专诪诇讬转 讛讜讗讬诇 讜讗住讜专 讘注爪诪讜 诇讟诇讟诇 讘讻讜诇讜 讻讱 讗住讜专 诇讟诇讟诇 诪诪谞讜 诇专讛"讬 讗讜 专讘讬诐 讗讜 诪讛诐 诇转讜讻讜 讗讜 诪专讛"讬 诇专讛"讬 讜讻专诪诇讬转 讘讗诪爪注 讗诇讗 砖讗诐 注砖讛 讻谉 驻讟讜专 讛讬讜 讛住驻讬谞讜转 拽砖讜专讜转 讝讜 讘讝讜 专"诇 砖讛诐 住诪讜讻讜转 讝讜 诇讝讜 讘诇讗 讛驻住拽 讬诐 讘谞转讬诐 讜砖讛诐 拽砖讜专讜转 诪讜转专 诇讟诇讟诇 诪讝讜 诇讝讜 讜讗诐 讗讬谉 拽砖讜专讜转 讗注"驻 砖诪讜拽驻讜转 专"诇 住诪讜讻讜转 讘诇讗 讛驻住拽 讬诐 诪诇砖讜谉 讗讬谉 转讜专诪讬谉 讗诇讗 诪谉 讛诪讜拽祝 讗讬谉 诪讟诇讟诇讬谉 诪讝讜 诇讝讜 讜讻谉 讛诇讻讛 讗诇讗 砖讘讙诪' 砖讗诇讜 拽砖讜专讜转 讜住诪讜讻讜转 诪讛 讛讜爪专讱 诇诇诪讚谞讜 讛讜讗讬诇 讜砖转讬讛谉 诇讗讚诐 讗讞讚 讜讗讬谉 讛驻住拽 讬诐 讘谞转讬诐 讜砖讛诐 拽砖讜专讜转 砖讗讬谉 讛讬诐 讬讻讜诇 诇讛驻住讬拽谉 讜讛注诪讬讚讛 讻砖讛诐 砖诇 砖谞讬 讘谞讬 讗讚诐 讜讗"转 讜讗驻讬' 讛拽砖讜专讜转 讛讬讗讱 讛讜转专讜 讘诇讗 注讬专讜讘 讜驻讬专砖 住驻讬谞讜转 砖诇 砖谞讬 讘谞讬 讗讚诐 拽砖讜专讜转 讜住诪讜讻讜转 诪讟诇讟诇讬谉 诪讝讜 诇讝讜 注"讬 注讬专讜讘 讜讗诐 讗讬谉 拽砖讜专讜转 专"诇 砖讛讜转专讜 谞讗住专讜 诇讟诇讟诇 诪讝讜 诇讝讜 讞讝专讜 讜谞拽砖专讜 讘讬谉 砖讜讙讙讬诐 讘讬谉 诪讝讬讚讬谉 讘讬谉 讗谞讜住讬诐 讘讬谉 诪讜讟注讬诐 讞讝专讜 诇讛讬转专谉 讛专讗砖讜谉 砖讻诇 诪讞讬爪讛 砖谞注砖讬转 讘砖讘转 讘讬谉 讘砖讜讙讙 讘讬谉 讘诪讝讬讚 砖诪讛 诪讞讬爪讛 讜讻谉 讛诇讻讛:



讜诪"诪 讬"诪 讚讜拽讗 讗诐 谞拽砖专讛 讘砖讜讙讙 讜诪诪讛 砖讛拽砖讜 讘讙诪' 讜讛讗 讗诪专 专讘 谞讞诪谉 诇讗 砖谞讜 讗诇讗 诇讝专讜拽 讜诇讞讜诪专讗 讗讘诇 诇讟诇讟诇 诇讗 讜转讬专抓 讻讬 拽讗诪专 专讘 谞讞诪谉 讗诪讝讬讚 讜讛诇讻讛 讻专讘 谞讞诪谉 讜诇讗 讞讝专讜 诇讛讬转专谉 讗讗"讻 谞拽砖专讜 讘砖讜讙讙 讜诇讗 讗诪专讜 讻诇 诪讞讬爪讛 砖谞注砖讬转 讘砖讘转 砖讗驻讬' 讘诪讝讬讚 砖诪讛 诪讞讬爪讛 讗诇讗 诇讝专讜拽 诪砖讜诐 拽谞住讗 讜诇讗 讗诪专讜 讞讝专讜 诇讛讬转专谉 讗诇讗 讘砖讜讙讙 讜讗祝 讙讚讜诇讬 讛诪讞讘专讬诐 讻转讘讜讛 讻谉 讜诪"诪 谞专讗讬谉 讛讚讘专讬诐 砖诇讗 讛拽砖讛 专讘 谞讞诪谉 讗诇讗 讘诪讞爪诇讗讜转 讛驻专讜住讜转 诇专讛"专 砖讗诪专讜 讘讛诐 讙"讻 诪注专讘讬诐 讜诪讟诇讟诇讬诐 诪讝讜 诇讝讜 谞讙诇诇讜 谞讗住专讜 讞讝专讜 讜谞驻专住讜 讘讬谉 砖讜讙讙讬诐 讘讬谉 诪讝讬讚讬谉 讞讝专讜 诇讛讬转专谉 讛专讗砖讜谉 讜驻讬专砖讛 专讘 谞讞诪谉 讜诇讗 讞讝专讜 诇讛讬转专谉 诇讟诇讟诇 讗诇讗 讘砖讜讙讙 讗讘诇 讘诪讝讬讚 讗讬谞讛 诪讞讬爪讛 讗诇讗 诇讝专讜拽 专"诇 诇讞讬讬讘 讛讝讜专拽 诪专讛"专 诇转讜讻讜 讜砖诪讗 转讗诪专 讜讛讗 诪"诪 谞诇诪讜讚 诪诪谞讛 诇住驻讬谞讛 讗讬谞讜 讻谉 砖诪讞爪诇讗讜转 讻砖讞讜讝专 讜驻讜专住谉 讛讜讗 注砖讬讬转 诪讞讬爪讛 诪转讞讬诇讛 讗讘诇 讝讜 砖讘住驻讬谞讛 讛专讬 讛住驻讬谞讛 专讛"讬 讛讬讗 讜讗讬谞讜 讘讗 讗诇讗 诇讛转讬专 注讬专讜讘讜 讜讻诇 砖讗讬谞讜 诪讞讚砖 诪讞讬爪讛 讗诇讗 诪注诪讬讚讛 注诇 讞讝拽讛 专讗砖讜谞讛 讗讬谉 诇讛 拽谞住 讜讻谉 讛住讻讬诪讜 讘讛 专讘讜转讬谞讜 讛爪专驻转讬诐 讜讛诐 诪驻专砖讬诐 讻讬 讗讬转诪专 讚专讘 谞讞诪谉 讗诪讝讬讚 讗讬转诪专 讗诪讝讬讚 讚注诇诪讗 讗讬转诪专 讗讘诇 讘讝讜 讗祝 讘诪讞爪诇讗讜转 诪讜转专 讜驻讬专砖讜 砖诪讜注转 讛诪讞爪诇讗讜转 诇讗 谞讙诇诇讜 讚讜拽讗 讗诇讗 砖讛专讞讬拽谉 讛专讜讞 讜讛驻住讬拽 专讛"专 讘讬谞讬讛诐 砖讗讬谉 注讬专讜讘 诪讜注讬诇 讜讞讝专讜 讜谞驻专住讜 砖讞讝专 讛专讜讞 讜讛讚讘讬拽诐 砖讛讜转专讜 注诇 讬讚讬 注讬专讜讘 讛专讗砖讜谉:



拽砖讬专讛 讝讜 砖讗诪专谞讜 驻讬' 讘讙诪' 讘拽砖专讜讛 讘讚讘专 讛诪注诪讬讚谉 讜讗驻讬诇讜 讘讚讘专 砖讗讬谞讜 讞讝拽 讻诇 讻讱 讻讙讜谉 讞讜讟讬谉 砖讗讚诐 诪讞讝拽 讘讛诐 砖驻转 讛住专讘诇 讜讻讬讜爪讗 讘讛诐 讛讗 讘讚讘专 砖讗讬谞讜 诪注诪讬讚谉 讗祝 讘注讜讚谉 拽砖讜专讜转 讗住讜专 讜讙讚讜诇讬 讛诪讞讘专讬诐 驻讬专砖讜 讘诪讜拽驻讜转 砖讛谉 诪讜拽驻讜转 诪讞讬爪讛 讜讗讬谉 讛讚讘专讬诐 谞专讗讬谉:



讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



诪诪讛 砖讻转讘谞讜 诇诪讚转 砖讗讬谉 诪诪诇讗讬谉 诇讻转讞诇讛 诪谉 讛讬诐 诇讛讻谞讬住 诇住驻讬谞讛 讜讻谉 砖讗讬谉 砖讜驻讻讬诐 诪讬诐 诪谉 讛住驻讬谞讛 诇讬诐 讻讬爪讚 讛讜讗 注讜砖讛 诇讛转讬专 讚讘专讬诐 讗诇讜 诇讻转讞讬诇讛 讚讘专 讝讛 谞讞诇拽讜 讘讜 讘住讜讙讬讗 讝讜 讜讛讜讗 砖专讘 讛讜谞讗 讗诪专 诪讜爪讬讗 诪诪谞讛 讝讬讝 讻诇 砖讛讜讗 讜诪诪诇讗 诪谉 讛讝讬讝 诇住驻讬谞讛 诪驻谞讬 砖讛讜讗 住讜讘专 砖诪讻谞讬住讬谉 诪诪拽讜诐 驻讟讜专 诇专讛"讬 诇讻转讞讬诇讛 讜讛讜讗 住讜讘专 砖注砖专讛 讟驻讞讬诐 讛谞转讜谞讬诐 诇讻专诪诇讬转 诇转驻讜住 诪讗讜讬专讜 诪拽专拽注讬转 讛讬诐 讛诐 谞诪讚讚讬诐 讜讗"讻 讻诇 砖讛讜讗 诪砖驻转 讛讬诐 讜诇讞讜抓 讻诇驻讬 诪注诇讛 诪拽讜诐 驻讟讜专 讛讜讗 砖讛专讬 注讜讘讬 讛诪讬诐 注砖专讛 注诇 讻诇 驻谞讬诐 砖讗讬谉 住驻讬谞讛 诪讛诇讻转 讘驻讞讜转 诪注砖专讛 讟驻讞讬诐 诪讬诐 讜讻诇 砖讗讬谉 砖诐 注讜诪拽 注砖专讛 诪讬诐 诪转注讻讘转 讛讬讗 讜讗讬谞讛 诪讛诇讻转 讜讗注"驻 砖讬砖 诇住驻讬谞讛 诪讜专砖讛 专"诇 讞讚讜讚 专讗砖 讛住驻讬谞讛 砖讛讜讗 讙讘讜讛 诪谉 讛诪讬诐 讜讛讜诇讻转 讗祝 讘驻讞讜转 诪注砖专讛 注讚 砖转讙讬注 拽专拽注讬转 讛住驻讬谞讛 诇讗讜转讜 诪拽讜诐 砖讗讬谉 砖诐 注讜诪拽 注砖专讛 讜转转注讻讘 讜砖诪讗 讬诪诇讗 讘注讜讚 砖诪讜专砖转 讛住驻讬谞讛 诇砖诐 讜谞诪爪讗 讚讜诇讛 诪讻专诪诇讬转 讗讬谉 讝讛 讻诇讜诐 讜讛讜讗 砖讗诪专讜 讙砖讜砖讬 讗讝诇讬 拽诪讗 讻诇讜诪专 讘谞讬 讗讚诐 诪讙砖砖讬诐 讘讻诇讜谞住讗讜转 讗转 注讜诪拽 讛诪讬诐 讜讗讬谉 诪谞讬讞讬谉 诇讬讻谞住 专讗砖 讛住驻讬谞讛 讗诇讗 讘诪拽讜诪讜转 砖讛拽专拽注讬转 讬讻讜诇 诇讬诇讱 砖诐 讜讛讬诇讻讱 讻砖讛讜讗 诪讜爪讬讗 讛诪讬诐 诪谉 讛讬诐 诪拽讜诐 驻讟讜专 讛讜讗 讜诪诪拽讜诐 驻讟讜专 诇专讛"讬 讛讜讗 诪讻谞讬住 讜讗"讻 讗驻讬' 诇讝讬讝 诇讗 讛讜爪专讻谞讜 砖讛专讬 诪讜转专 诇讛讻谞讬住 诪诪拽讜诐 驻讟讜专 诇专讛"讬 讗诇讗 诇讛讬讻专讗 讘注诇诪讗 砖讬讻讬专讜 砖讛讝讬讝 诪讬讛讗 诪拽讜诐 驻讟讜专 讜讚讜拽讗 讻诇 砖讛讜 砖讗诐 讛讬讛 讛讝讬讝 专讞讘 讗专讘注讛 讜讙讘讜讛 诪谉 讛诪讬诐 砖诇砖讛 讛专讬 讝讛 讻专诪诇讬转 讜谞诪爪讗 诪讜住讬祝 讗讬住讜专讜 讜诪"诪 专讘讛 讜专讘 讞住讚讗 谞讞诇拽讜 讘讛 诇讜诪专 注讜砖讛 讘讛 诪拽讜诐 讗专讘注讛 讜诪诪诇讗 讜诪拽讜诐 讗专讘注讛 讝讛 驻讬专讜砖讜 砖注讜砖讛 讙讝讜讝讟专讗 讘砖驻转 讛住驻讬谞讛 讜讞讜拽拽 讘讛 讚' 讟驻讞讬诐 注诇 讗专讘注讛 讟驻讞讬诐 讜诪砖诇砖诇 诇讛 诪诇诪讟讛 住讘讬讘 讛讙讝讜讝讟专讗 诪讞讬爪讜转 注砖专讛 讜讗注"驻 砖讗讬谉 诪讙讬注讜转 诇诪讬诐 砖诪讞讬爪讛 转诇讜讬讛 诪转专转 讘诪讬诐 讛谉 砖讬砖诇砖诇 诪诇诪注诇讛 诇诪讟讛 讜讗讬谞讛 谞讜讙注转 讘诪讬诐 讛谉 诪诇诪讟讛 诇诪注诇讛 讜讗讬谞讛 谞讜讙注转 讘讙讝讜讝讟专讗 讜讛讜讗 砖讗诪专讜 讘砖诪讜注转 讙讝讜讝讟专讗 讘讬谉 讘诇诪注诇讛 讘讬谉 讘诇诪讟讛 讜讗祝 诇讚注转 讙讚讜诇讬 讛诪讞讘专讬诐 砖谞讞诇拽讜 讘讘讜专 诇讛爪专讬讱 砖拽讜注 讛诪讞讬爪讛 讘诪讬诐 讘讙讝讜讝讟专讗 诪讬讛讗 诪讜讚讬诐 讜谞诪爪讗 注讻砖讬讜 砖转讻祝 砖讛诪讬诐 讬讜爪讗讬诐 诪谉 讛讬诐 讛谉 讘专讛"讬 讜讗讬谞讜 诪讻谞讬住 讗诇讗 诪专讛"讬 诇专讛"讬 讜讗注"驻 砖讗诪专讜 住转诐 注讜砖讛 诪拽讜诐 讗专讘注讛 谞住诪讻讬诐 讛诐 注诇 诪讛 砖讗诪专讜 讘注讬专讜讘讬谉 驻专拽 诪砖转转驻讬谉 讙讝讜讝讟专讗 砖讛讬讗 诇诪注诇讛 诪谉 讛讬诐 讗讬谉 诪诪诇讗讬谉 诪诪谞讛 讘砖讘转 讗讗"讻 注砖讜 诇讛 诪讞讬爪讛 讙讘讜讛讛 注砖专讛 讜诪"诪 讙讚讜诇讬 讛讚讜专讜转 砖诇驻谞讬谞讜 讛转讬专讜 讗祝 讘诇讗 诪讞讬爪讜转 诪讟注诐 驻讬 转拽专讛 讬讜专讚 讜住讜转诐 讜讗注"驻 砖讘讙讝讜讝讟专讗 讛讞诪讬专讜 讘住驻讬谞讛 讛拽诇讜 讜驻讬专讜砖 讙讝讜讝讟专讗 讛讜讗 拽讬专讜讬 讛讬讜爪讗 诪谉 讛讘讬转 注诇 讛讬诐 讜讛讜讗 谞拽专讗 讘诇砖讜谉 诇注讝 讗谞讜讜讗谉 讜讗"讻 诇讚注转 专讘 讛讜谞讗 砖讚讬讜 讘讝讬讝 讘讙讝讜讝讟专讗 专讗讜讬 诇讛讞诪讬专 砖讛专讬 讗讬谉 讻讗谉 讛讬讻专 砖诪讗 讗讬谉 讘诪讬诐 注诪拽 注砖专讛 讜讗注"驻 砖讛讙讝讜讝讟专讗 诇诪注诇讛 诪注砖专讛 诪"诪 讬讞砖讘 注诇讬讛 砖讗讬谉 讘讜 注砖专讛 讜讗祝 诇讚注转 专讘 讞住讚讗 讘讙讝讜讝讟专讗 砖讛讬讗 拽讘讜注讛 专讗讜讬 诇讛讞诪讬专 讗讘诇 讘住驻讬谞讛 讛讜讗讬诇 讜诪转谞讚谞讚转 转诪讬讚 专讗讜讬 诇讛拽诇 讘讜 讜讘转讬拽讜谉 讝讛 诪讬讛讗 诪讜转专 讗祝 诇砖驻讜讱 讚专讱 讘讛 讜讗注"驻 砖讛诪讬诐 讛谞砖驻讻讬诐 砖诐 讬讜爪讗讬诐 讜诪转驻砖讟讬诐 讞讜抓 诇讗讜讬专 讛诪讞讬爪讜转 讗讬谉 讞讜砖砖讬谉 讘讻讱 讜讻谉 讛转讘讗专 讘注讬专讜讘讬谉 讗讘诇 讘诇讗 转拽讜谉 讝讛 讗住讜专 讛讜讗讬诇 讜注诪讜拽讛 注砖专讛 砖讛讜讗 专讛"讬 砖讗诐 讗讬谞讛 注诪讜拽讛 注砖专讛 讛专讬 讛讬讗 讻专诪诇讬转 讜诪讜转专 诇讛讚讬讗 砖讗注"驻 砖讗讬谉 讚讬谉 讻专诪诇讬转 讜诪拽讜诐 驻讟讜专 讘讻诇讬诐 讻诪讜 砖讘讬讗专谞讜 讘驻专拽 专讗砖讜谉 住驻讬谞讛 讻拽专拽注 讛讬讗 谞讬讚讜谞转 讗讘诇 讘注诪讜拽讛 注砖专讛 砖讛讬讗 专讛"讬 讗住讜专 诪驻谞讬 砖讗讜转谉 注砖专讛 讟驻讞讬诐 讛谞转讜谞讬诐 诇讻专诪诇讬转 诪砖驻转 讛诪讬诐 讛诐 谞讞砖讘讜转 讜谞诪爪讗 砖讻诇 讛注砖专讛 诪讬讛讗 讛诐 讻专诪诇讬转 讜讗驻讬' 讛讬讜 讚驻谞讜转 讛住驻讬谞讛 讙讘讜讛讜转 诪砖驻转 讛讬诐 讬讜转专 诪注砖专讛 讜谞诪爪讗 讘砖注转 讛讻谞住讛 诇住驻讬谞讛 诪诪拽讜诐 驻讟讜专 讛讜讗 谞讻谞住 诪"诪 讻诇 砖讚讜诇讛 诪讻专诪诇讬转 讜诪讻谞讬住 诇专讛"讬 讗驻讬' 诪拽讜诐 驻讟讜专 讘讗诪爪注 讗住讜专 诇讻转讞讬诇讛 讗讞专 砖诇讗 谞讞 讘诪拽讜诐 驻讟讜专 讜诇讗 注讜讚 讗诇讗 砖诇讚注转 拽爪转 诪驻专砖讬诐 讗驻讬' 讛谞讬讞讜 讘诪拽讜诐 驻讟讜专 讗住讜专 砖诇讗 讛转讬专讜 诇讻转讞讬诇讛 讗诇讗 诇讛砖转诪砖 诪专讛"专 讗讜 诪专讛"讬 诇诪拽讜诐 驻讟讜专 讗讘诇 诇讛讞诇讬祝 诪讝讛 诇讝讛 诇讗 讻诪讜 讜讬转讘讗专 讘诪拽讜诪讜 讜讻诇 砖讻谉 讘注诪讜拽讜转 注砖专讛 讜讗讬谞讛 讙讘讜讛讛 注砖专讛 讻讙讜谉 砖讛讬讗 诪砖讜拽注转 讘诪讬诐:



讜诪"诪 讬"诪 讚讜拽讗 讘砖讗讬谉 讙讘讜讛讛 注砖专讛 砖讗诇讜 讻谉 诪讜转专 讛讜讗讬诇 讜诪诪拽讜诐 驻讟讜专 讛讜讗 讘讗 诇砖诐 讜诪转讬专讬诐 诪讻讗谉 诇讛讘讬讗 讞驻抓 诪讻专诪诇讬转 诇专讛"讬 讚专讱 讞诇讜谞讜 讜诇讗 讬专讗讛 讻谉 砖讛专讬 讘讙讝讜讝讟专讗 讗诪专讜 讚讜拽讗 讘诪讞讬爪讛 注砖专讛 讗诇诪讗 砖讗祝 讘讙讜讘讛 注砖专讛 讻谉 讜讬专讗讛 砖讗祝 讘住驻讬谞讛 讻谉 讜诪"诪 讗驻砖专 砖讘住驻讬谞讛 讛拽诇讜 讜讻诇 砖讛讬讗 诇诪注诇讛 诪注砖专讛 讚讬讜 讘讝讬讝 讜讻谉 驻住拽讜讛 讙讚讜诇讬 讛诪讞讘专讬诐 讜诪"诪 讘转诇诪讜讚 讛诪注专讘 谞专讗讛 诇讚注转 专讘谞谉 砖讗祝 讘讙讘讜讛讛 注砖专讛 讗住讜专 讜诇讗 转驻砖讜 讻讗谉 讗讬谉 讙讘讜讛讛 注砖专讛 讗诇讗 诇讚注转 专' 讬讛讜讚讛 讜讛讜讗 砖讗诪专讜 砖诐 住驻讬谞讛 砖讘讬诐 讙讘讜讛讛 注砖专讛 讗讬谉 诪讟诇讟诇讬诐 诪转讜讻讛 诇讬诐 讜诇讗 诪谉 讛讬诐 诇转讜讻讛 专' 讬讛讜讚讛 讗讜诪专 讗诐 讛讬转讛 注诪讜拽讛 注砖专讛 讟驻讞讬诐 讜讗讬谞讛 讙讘讜讛讛 注砖专讛 讟驻讞讬诐 诪讟诇讟诇讬诐 诪转讜讻讛 诇讬诐 讜诇讗 诪谉 讛讬诐 诇转讜讻讛 诇诪讛 诪转讜讻讛 诇讬诐 诪讜转专 诪驻谞讬 砖讗讬谉 讙讘讜讛讛 注砖专讛 诪谉 讛讬诐 诇转讜讻讛 讗住讜专 诪驻谞讬 砖注诪讜拽讛 注砖专讛 讗讬谉 讻讬谞讬 讗驻讬' 诪转讜讻讛 诇讬诐 讗诪专 专' 讘讜谉 诪转讜讻讛 诇讬诐 诪讜转专 诪驻谞讬 讛住讻谞讛 住诇注 砖讘讬诐 讙讘讜讛讛 注砖专讛 讟驻讞讬诐 讗讬谉 诪讟诇讟诇讬诐 诪转讜讻讛 诇讬诐 讜诇讗 诪谉 讛讬诐 诇转讜讻讛 驻讞讜转 诪讻讗谉 诪讜转专 诪讛 讘讬谉 住诇注 诇住驻讬谞讛 住驻讬谞讛 注讜诇讛 讜讬讜专讚转 住诇注 讘诪拽讜诪讛 讜砖讗诇讜 砖诐 注诇 诪讛 砖讗诪专 讘住诇注 驻讞讜转 诪讻讗谉 诪讜转专 诪注转讛 砖转讬 讻专诪诇讬讜转 住诪讜讻讜转 讝讜 诇讝讜 诪讟诇讟诇讬诐 诪讝讜 诇讝讜 诪讻讬讜谉 砖讛讬诐 诪拽讬驻讛 诪讻诇 爪讚 讻诇讛 讻专诪诇讬转 讗讞转 讛讬讗 讜诇诪讚转 诪"诪 诇讚注转 讞讻诪讬诐 讗祝 诇诪注诇讛 诪注砖专讛 讗住讜专 讜讻诇 讛讙讗讜谞讬诐 诪住讻讬诪讬诐 诇驻住讜拽 讻专讘讛 讜专讘 讞住讚讗 讜诇注谞讬谉 砖讜驻讻讬诐 讛诪讗讜住讬诐 砖讗诐 讬砖驻讻诐 讚专讱 讙讝讜讝讟专讗 讬讛讗 诪讗讜住 诇讜 诇讚诇讜转 诪讬诐 砖讛讜讗 砖讜转讛 讚专讱 砖诐 讛转讬专讜 诇讜 诇砖驻讻诐 注诇 讚讜驻谉 讛住驻讬谞讛 诪讘讞讜抓 讜讛诐 谞讜驻诇讬诐 诪讗诇讬讛诐 诇讬诐 讜讗讬谉 讻讗谉 讝专讬拽讛 砖诇讜 讜讗注"驻 砖诪"诪 讻讞讜 讛讜讗 讻讞讜 讘讻专诪诇讬转 诇讗 讙讝专讜 讜诇讗 讗诪专讜 诪讟诇讟诇讬谉 诪转讜讻讛 诇讬诐 讗诇讗 讚专讱 讞讚讛 注诇 讛讚专讱 砖讻转讘谞讜 讜讻谉 讛讚讬谉 讘诪砖转讬谉 诪谉 讛住驻讬谞讛 诇讬诐 讜诪"诪 讘爪专讻讬讜 讛讙讚讜诇讬诐 讬砖 讘讛 诇讚讜谉 拽爪转 讚讘专讬诐 讬转讘讗专讜 讘诪住讻转 注讬专讜讘讬谉 讘注"讛:



讝讛 砖讻转讘谞讜 砖讻讞讜 讘讻专诪诇讬转 诇讗 讙讝专讜 住转诐 谞讗诪专讛 讜讗"讻 讘讻诇 讻专诪诇讬转 谞讗诪专 讻谉 讜诪注转讛 砖讜驻讻讬谉 诪讬诐 诪谉 讛讞爪专 诇讘讬讘 讜讛诪讬诐 讬讜爪讗讬诐 诇讻专诪诇讬转 讜讻谉 讻转讘讜讛 讙讚讜诇讬 讛诪讞讘专讬诐 讜讬砖 诇砖讗讜诇 讘讛 砖讛专讬 讘驻专拽 讻讬爪讚 诪砖转转驻讬谉 讗诪专讜 讘讻讬讜爪讗 讘讝讛 讙讝讬专讛 砖诇讗 讬讜爪讬讗 诪讬诐 讘讻诇讬诐 砖讘讘讬转 诇讞爪专 砖谞专讗讛 砖诇讗 讛转讬专讜 讗诇讗 讘住驻讬谞讛 砖讗讬谞讜 讞讜砖砖 诇拽诇拽讜诇讛 讛讗 讘讞爪专 诪转讜讱 砖讞讜砖砖 诇拽诇拽讜诇 讞爪专讜 讬讜爪讬讗 讘讬讚讬诐 讗讞专 砖讗转讛 诪转讬专讜 诇讟诇讟诇谉 诇砖驻讻谉 讘讘讬转 讚专讱 讘讬讘 讜诪"诪 讬砖 爪讚讚讬谉 诇讬砖讘讛 讘讝讜 讜砖诐 讬转讘讗专 讛注谞讬谉 讘注"讛:





诪讛专砖"讗 - 讞讬讚讜砖讬 讛诇讻讜转

讙诪专讗 诇专讘 讞住讚讗 讻讜' 砖讜驻讻讬谉 讚讬讚讬讛 讛讬讻讬 砖讚讬 诇讛讜 讻讜' 诇讻讗讜专讛 诇专讘 讛讜谞讗 讛讜讛 谞讬讞讗 诇讬讛 讚砖讜驻讻讬谉 砖讚讬 诇讛讚讬讗 诪转讜讻讛 诇讬诐 讗祝 讘诇讗 讝讬讝 诪砖讜诐 讚诇讗 讛讜讛 讗诇讗 讻讞讜 讘诪拽讜诐 驻讟讜专 讜砖专讬 讗讘诇 拽"拽 讚讗"讻 诪讗讬 诪讬讬转讬 讚讻讞讜 讘讻专诪诇讬转 砖专讬 诪讛讗 讚转谞讬讗 住驻讬谞讛 讻讜' 诪讟诇讟诇讬谉 诪转讜讻讛 诇讬诐 讻讜' 讚砖"诪 讻讞讜 讘讻专诪诇讬转 诇讗 讙讝专讜 讚讗讬诪讗 讚诇讗讜 讛讬讬谞讜 讟注诪讗 讚讘讻专诪诇讬转 诇讗 讙讝专讜 讗诇讗 讚讛讜讬 诪拽讜诐 驻讟讜专 讻专讘 讛讜谞讗 讚讗讬谉 住驻讬谞讛 诪讛诇讻转 讘驻讞讜转 诪注砖专讛 讜诇讛讻讬 砖专讬 讚讛讜讬 讻讞讜 讘诪拽讜诐 驻讟讜专 讜讬砖 诇讬讬砖讘 讚诇专讘 讛讜谞讗 谞诪讬 诇讗 讛讜讬 谞讬讞讗 诇讬讛 讘砖讜驻讻讬谉 讚讬讚讬讛 讗诇讗 注"讬 讝讬讝 讜砖讚讬 诇讬讛 讘诪拽讜诐 讝讬讝 讚诇讗 诪讗讬住 讛诪拽讜诐 砖讬诪诇讗 砖诐 讜讛砖转讗 诪讬讬转讬 砖驻讬专 诪讛讱 讘专讬讬转讗 讚拽转谞讬 诪讟诇讟诇讬谉 诪转讜讻讛 诇讬诐 讗讘诇 诇讗 讻讜' 讚注"讻 诇专讘 讛讜谞讗 谞诪讬 讘讚诇讬讻讗 讝讬讝 讗讬讬专讬 讚讗诇"讻 诪谉 讛讬诐 诇转讜讻讛 谞诪讬 砖专讬 注"讬 讝讬讝 讻诪"砖 讛转讜住' 诇拽诪谉 讜讗驻"讛 讘诇讗 讝讬讝 砖专讬 诪谉 讛讬诐 诇转讜讻讛 诪砖讜诐 讚诇讗 讛讜讬 讗诇讗 讻讞讜 讛"谞 讗"诇 讚讻讞讜 讘讻专诪诇讬转 砖专讬 讜讚讜"拽:


转讜住' 讘讚"讛 讙诪讬专讬 讻讜' 诪讬讛讜 爪"诇 讚讗祝 讛讻诇讬 砖讚讜诇讛 讻讜' 讛讜讬 诇诪注诇讛 诪讬' 注讻"诇 诇专"讬 讚砖专讬 诇拽诪谉 诇讟诇讟诇 讘专砖讜讬讜转 讚专讘谞谉 讚专讱 诪拽讜诐 驻讟讜专 诇讗 讛讜讬 爪专讬讻讬 诇讛讻讬 讚讛"谞 讛讻讗 讗"谞 讚讛讻诇讬 谞砖拽注 讘诪讬诐 讜诇讗 讛讜讬 诇诪注诇讛 诪注砖专讛 诇拽专拽注 讜讛讜讬 诪拽讜诐 讻专诪诇讬转 诪"诪 讻砖诪讘讬讗讬谉 诇住驻讬谞讛 诇诪注诇讛 诪讬' 讚专讱 诪拽讜诐 驻讟讜专 讛讜讗 讗诇讗 诇专讘谞谉 讚专"讬 讚住讘专讬 诇拽诪谉 讘专砖讜讬讜转 讚专讘谞谉 谞诪讬 讗住讜专 诇讟诇讟诇 讚专讱 诪拽讜诐 驻讟讜专 讛讜爪专讻讜 诇讝讛 讚讗讬 讛讜讛 谞砖拽注 诇诪讟讛 诪讬' 诇拽专拽注 讘讗讜 讛诪讬诐 诪讻专诪诇讬转 诇专讛"讬 讚专讱 诪拽讜诐 驻讟讜专 讜讗住讜专 讗讘诇 讗诐 诇讗 谞砖拽注 讘诪讬诐 讜谞砖讗专 诇诪注诇讛 诪讬' 讛专讬 讘讗讜 诪诪拽讜诐 驻讟讜专 诇专砖讜转 讛讬讞讬讚 诪讬讛讜 讘注讬 讝讬讝 诪砖讜诐 讛讬讻讬专讗 讻讬讜谉 讚诇讗 谞讬讻专 讚讘讗讜 诪诪拽讜诐 驻讟讜专 讜注讬讬谉 讘讝讛 诇拽诪谉 讜讚讜"拽:





讞讻诪转 砖诇诪讛

专砖"讬 讘讚"讛 讻专诪诇讬转 诪讗专注讗 诪砖讞讬谞谉 讬' 砖诇 讗讜讬专 讻讜' 讻爪"诇:


转讜住' 讘讚"讛 注讜砖讛 诪拽讜诐 讚' 讻讜' 讗诇讗 注讜砖讛 诪拽讜诐 讻讜'. 谞"讘 驻讬' 诪讛 砖讗诪专 注讜砖讛 诪拽讜诐 讚' 诇讗讜 诇诪注讜讟讬 诪讞讬爪讛 注砖专讛 讗诇讗 诪砖"讛 转驻住 讗专讘注讛 讘讚讘专讬讜 砖拽讗讬 注诇 讛讝讬讝 砖讗诪专 专讘 讛讜谞讗 讘讻诇 砖讛讜讗 驻诇讬讙讬 讛谞讬 注诇讬讛 讜讗讜诪专讬诐 讚讘注讬谞谉 砖讬讛讗 专讞讘 讚' 讜诪诪讬诇讗 讚讘注讬 谞诪讬 诪讞讬爪讛 注砖专讛 讜讚讜"拽:





专砖"砖

讙诪专讗 [讚讻讬讜谉 讚诪讬讟谞驻讬 诇讗 讗讬讻驻转 诇讛讜. 诇注讬诇 (讞 讘) 讬砖 讙讬' 讗讞专转 注"砖] :



砖诐 讗讘讬讬 讗诪专 讗讬爪讟专讬讱 讻讜' 讗讘诇 讛讬讻讗 讚讛讜讬 讚"讗 讻讜'. 讜讻"讛 讘专砖"讬 讜讘驻讬' 讛专诪讘"诐. 讜讘讛专注"讘 讗讬转讗 讗专讘注讛 讜讛讜讗 讟驻讞讬诐 讜讻"谞 诪讛转讜讬"讟. 讛讜讗 转诪讜讛. 讜诪讛 砖讛拽砖讛 讛转讜讬"讟 注"讝 诪讞专讬抓 砖讬砖 讘讜 讚注"讚 讻讜'. 诇驻讬 诪讛 讚住"讚 讛"诇 诇讗拽砖讜讬讬 讙诐 注诇 砖讗讬谞讜 专讞讘 讚' 讚砖诐 讛讜讬 诪拽"驻. 讜讗谞讻讬 转诪讛 注诇 驻讬' 讛专诪讘"诐 讜讗讞专讬讜 讛专注"讘 砖诇讗 驻讬' 讻专讘 讗砖讬 讘住诪讜讱 讜转驻住讜 讚讘专讬 讗讘讬讬:



砖诐 专讘 讗砖讬 讗' 讻讜' 讛"诪 讛讬讻讗 讚讛讜讛 讚' 讻讜'. 讘专砖"讬 讗讬转讗 讗诪讜转. 讗讘诇 诪讛专诪讘"诐 讘讞讘讜专讜 谞专讗讛 讚诪驻专砖 讟驻讞讬诐. 讜讝讛讜 讬讜转专 谞讻讜谉 讚讜讚讗讬 讘驻讞讜转 诪注讟 诪讚"讗 讗"讗 诇驻住讜注. 讙诐 诇驻讬 讛讙讬专住讗 砖诇驻谞讬谞讜 讗讘诇 讛讬讻讗 讚诇"讛 讗专讘注讛 讘讛' 注"讻 讛讻讜讜谞讛 注诇 讟驻讞讬诐. 讜讻"诪 诇讛讚讬讗 砖驻讬专砖 讻谉 讛转讜住' 讘注讬专讜讘讬谉 (注讞 讘) 讚"讛 讜讻谉. 讜注讬讬谉 专砖"讬 砖诐 讚"讛 讜专讞讘 讚':





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讙诪讬专讬 讜诪讬讛讜 爪"诇. 注讬讬谉 诪讙"讗 住讬诪谉 专诪讞 住拽"讝 讘讬讗讜专 诇讛诪砖讱 讚讘专讬 转讜住驻讜转 讗诇讜:





讞讬讚讜砖讬 专讘讬 注拽讬讘讗 讗讬讙专

讙诪专讗 诇讗讜 讛讬讬谞讜 诪转谞讬', 讝专拽 讞讜抓 诇讚"讗 讜谞转讙诇讙诇 (诪谉 讛讗讜讬专 诇讗讞讜专) 转讜讱 讚"讗 讞讬讬讘, 讜讗专"讬 讜讛讜讗 砖谞讞 注"讙 诪砖讛讜, [讜讛"讛 转讜讱 讙' 诇专讘谞谉 讚诇讗 住讘专讬 拽诇讜讟讛 讻诪"砖 讚诪讬讗, 驻砖讬讟讗 讚讘注讬 讛谞讞讛 注"讙 诪砖讛讜] 讜诪砖谞讬 诪转讙诇讙诇 拽讗诪专转, 诪转讙诇讙诇 讗讬谉 住讜驻讜 诇谞讜讞, 讗讘诇 讛讗讬 讻讬讜谉 讚住讜驻讜 诇谞讜讞, 讗注"讙 讚诇讗 谞讞 (住"讚) 讻诪讗谉 讚谞讞 讚诪讬 拽诪"诇.
讻转讘 讛专诪讘"谉 讝"诇 讘诪诇讞诪讜转 讘驻"讗 讚诪住讻转讬谉 讘住讜讙讬讗 讚讻讜专转 (讚祝 讞') 讜讝"诇, 讜讗驻讬诇讜 诇诪"讚 讚转讜讱 讙' 诇专讘谞谉 爪专讬讱 讛谞讞讛 注"讙 讻"砖, 讛转诐 讘讝讜专拽 诪诪拽讜诐 诇诪拽讜诐, 讚讗讬谉 住讜驻讜 诇谞讜讞 讻讜' 注讻"诇.
讜转讬诪讗 讚讛讗 讻讗谉 诪讘讜讗专 讚专讘讗 住讜讘专 讚讙诐 讘住讜驻讜 诇谞讜讞 讛讬讬谞讜 诪诇诪注诇讛 诇诪讟讛 讘注讬 讛谞讞讛 注"讙 讻"砖, 讜讻谉 诪讘讜讗专 讘注讬专讜讘讬谉 (讚祝 爪讝), 讚诪讚诪讬 讛讗讬 讚专讘讗 诇拽讜专讗 注诇 讛讗住拽讜驻讛 讜谞驻诇 讛住驻专 诪讬讚讜 讚讘诪住讜诇拽 讻诪诇讗 诪讞讟 诪谉 讛讗专抓 讙讜诇诇讜 讗爪诇讜, 讛专讬 讚专讘讗 诪讬讬专讬 诪诇诪注诇讛 诇诪讟讛:





讞讬讚讜砖讬 讞转"住

